|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2024. március 19- ei rendkívüli**

**ülésére**

|  |  |
| --- | --- |
| **Tárgy:** | Javaslat a 2024. évi „Erzsébetváros Kertje” pályázat kiírására |

**Készítette:**

Bordás Ágnes

pénzügyi referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogköre alapján a Képviselő-testület feladat- és hatáskörében meghozott, az „Erzsébetváros Kertje” pályázat létrehozásáról szóló 19/2020. (V. 22.) önkormányzati rendelettel (a továbbaikban: rendelet) egy új kezdeményezést indított el a kerület közigazgatási területén található lakóközösségek, önkormányzati fenntartású intézmények számára a környezetükben megvalósított növényesítések, kialakított kertek, udvarok versenyeztetésére és díjazására.

Az Önkormányzat 2024. évi költségvetésében **1.000.000 forint összegű**  **támogatási keret** áll rendelkezésre az „Erzsébetváros Kertje” pályázat céljára.

A pályázat lebonyolítására a rendelettel összhangban 2024. évben a következő határidők szerint kerülhet sor:

* a pályázat 2024. március 31. napjáig meghirdetésre kerül,
* a pályázatok benyújtási véghatárideje: 2024. június 30. napja,
* értékelésüket 2024. július 31. napjáig kell elvégezni.

A rendelet 1. § (1) bekezdése alapján a Városüzemeltetési Bizottság jogosult kiírni a tárgyévi költségvetési rendelet elfogadását követően az „Erzsébetváros Kertje” pályázatot.

Mindezek alapján a 2024. évi „Erzsébetváros Kertje” pályázat kiírására teszek javaslatot és kérem a határozati javaslat elfogadását.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának .../2024. (III.19.) határozata a 2024. évi „Erzsébetváros Kertje” pályázat kiírásáról**

Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. jóváhagyja a határozat mellékletét képező 2024. évi „Erzsébetváros Kertje” pályázat felhívását és annak mellékleteit,
2. felkéri a Jegyzőt, hogy gondoskodjék a felhívás és mellékletei közzétételéről.

**Felelős:** Niedermüller Péter polgármester

**Határidő:** azonnal

Budapest, 2024. február 22.

dr. Jávori Péter

Városüzemeltetési Iroda vezetője