|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság** **2024. március 19-i rendes ülésére**

|  |  |
| --- | --- |
| **Tárgy:** | Javaslat „Kerékpártárolók/kerékpártámaszok kialakításának támogatása 2024” pályázat kiírására |

**Készítette:**

Bock Dorottya

titkársági ügyintéző

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata 2024. évi költségvetéséről szóló 6/2024. (II.21.) önkormányzati rendelete (továbbiakban: Rendelet) 7306 „Központilag kezelt közrendvédelmi, környezetvédelmi pályázatok és feladatok” címszám 6. „ Társasházak részére kerékpártárolók kialakítása” során 6.000.000,-Ft áll rendelkezésre a kerékpártárolók kialakításának támogatása tárgyú pályázat bonyolítására. A Rendelet 13. § (3) bekezdése az előirányzat feletti rendelkezés jogot a Városüzemeltetési Bizottságra ruházza át.

Erzsébetváros Önkormányzata kiemelt figyelmet fordít a kerékpározás elterjesztésére, népszerűsítésére. Folyamatosan sikerrel futó programjaink vannak mind a lakosok, mind a Hivatal dolgozói részére vásárlásra, illetve ingyenes használatra. A MOL Bubi közösségi kerékpár állomások bővítését is szorgalmazza Önkormányzatunk.

A kerékpáros közlekedés könnyítését szolgálja jelen előterjesztés is, hiszen a kerékpárok egyszerűbb tárolása nagy segítség a belvárosi biciklistáknak. Sokakat a nem megoldott tárolás, a gyalog emeletre feljuttatás riaszt el attól, hogy ezt a közlekedési módot válasszák.

A pályázat lebonyolítására 2024. évben a következő határidők szerint kerülhet sor:

* a pályázat 2024. március 31. napjáig meghirdetésre kerül,
* a pályázatok benyújtási véghatárideje: 2024. szeptember 30. napja,
* az elbírálás folyamatos, a benyújtás utáni első bizottsági ülésen történik.

**A pályázat benyújtási határideje eltér a 2023. évi pályázatétól, mivel a tavalyi évben később került kiírásra, és az elmúlt év tapasztalatai alapján a hideg hónapok nem kedveznek a megvalósításnak, így javaslom, hogy a benyújtás véghatárideje szeptember 30-a legyen, mivel így az elszámolás is zökkenőmentesebb lehet.**

A pályázaton elnyert összeg vissza nem térítendő támogatás formájában kerül biztosításra.

A pályázaton kerékpártárolók/kerékpártámaszok beszerzése és kialakítása támogatható. A pályázat terhére, a pályázat benyújtását megelőző 6 hónapon belül vásárolt kerékpártároló is elszámolható. A pályázat támogatási intenzitása 100%, de legfeljebb 200.000,-Ft pályázónként.

A fentiek alapján előterjesztem a 2024. évi „Kerékpártárolók/kerékpártámaszok kialakításának támogatása” című pályázatra vonatkozó **pályázati kiírást** és mellékleteit – a pályázati adatlapot, a támogatási szerződés tervezetet.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának .../2024. (III.19.) határozata „Kerékpártárolók/kerékpártámaszok kialakításának** **támogatása 2024.” című pályázat kiírása, bonyolítása tárgyában meghozandó döntésről**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy:

1. jóváhagyja a jelen határozat mellékletét képező, a társasházak és lakásszövetkezetek részére kiírandó „Kerékpártárolók/kerékpártámaszok kialakításának támogatása 2024.” című pályázati kiírást és mellékleteit – jelentkezési adatlapot, műszaki ajánlást, támogatási szerződés tervezetet,felhatalmazó levél tervezetet;
2. felkéri a Jegyzőt, hogy gondoskodjék a pályázati felhívás közzétételéről és a pályázat bonyolításával kapcsolatos valamennyi feladat ellátásáról.

**Felelős:** Niedermüller Péter polgármester

**Határidő:** 1. pont tekintetében: 2024. március 19.;

2. pont tekintetében: a közzétételre vonatkozóan 2024. március 31. a lebonyolítás tekintetében 2024. szeptember 30. utáni első VÜB ülés

Budapest, 2024. február 27.

**dr. Jávori Péter**

**Városüzemeltetési Iroda vezetője**

A határozati javaslat melléklete:

1. sz. melléklet a pályázati kiírás
2. sz. melléklet pályázati kiírás mellékletei (pályázati adatlap, a támogatási szerződés tervezet)