|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság** **2024. március 19-ei rendes ülésére**

|  |  |
| --- | --- |
| **Tárgy:** | Javaslat pályázat kiírására - magasnyomású mosóberendezés beszerzésének támogatása tárgyában |

**Készítette:**

dr. Jávori Péter

irodavezető

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A közterületeink tisztasága a kerület arculatát, élhetőségét, a lakosság közérzetét meghatározó egyik alapvető tényező. A közterületek tisztántartása több szereplő feladata. Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 5. pontja a kerületi önkormányzat feladatai között nevesíti a környezet-egészségügy (köztisztaság, települési környezet tisztaságának biztosítása, rovar- és rágcsálóirtás) feladatot. Mindemellett a Budapest Főváros Önkormányzata Közgyűlésének a főváros köztisztaságáról szóló 48/1994. (VIII.1.) önkormányzati rendelet 3.§ (1) bekezdésének a) pontja kimondja, hogy az ingatlan tulajdonosa köteles gondoskodni az ingatlan, és az ingatlan előtti járda, továbbá a járda és a kocsiút közötti kiépített vagy kiépítetlen terület gondozásáról, tisztán tartásáról, szemét- és gyommentesítéséről, hóeltakarításáról és síkosság mentesítéséről.

A siker érdekében a szereplők közötti együttműködés és a partnerség elengedhetetlen.

Új kezdeményezésként, első alkalommal 2022. évben került sor magasnyomású mosóberendezés támogatása tárgyú pályázat kiírására, amely keretében pályázat benyújtására nem került sor, valamint 2023. évben 5 pályázat érkezett.

Budapest Főváros VII. Kerület Erzsébetváros Önkormányzata 2024. évi költségvetéséről szóló Budapest Főváros VII. Kerület Erzsébetváros Önkormányzata Képviselő-testületének 6/2024. (II. 21.) önkormányzati rendelete 7306 címszám 3. során 4.000.000,-Ft áll rendelkezésre a magasnyomású mosó beszerzésének támogatása tárgyú pályázat bonyolítására, valamint a 13. § (3) bekezdés tartalmazza az előirányzat feletti rendelkezés jog átruházását a Városüzemeltetési Bizottságra.

A fentiek alapján előterjesztem a 2024. évi „Magasnyomású mosó beszerzésének támogatása” című pályázatra vonatkozó **pályázati kiírást** és mellékleteit – a pályázati adatlapot, műszaki ajánlást, a támogatási szerződés tervezetet, felhatalmazó levél tervezetet.

A pályázat lebonyolítása 2024. évben a következő határidők szerint valósul meg:

* a pályázat 2024. március 31. napjáig meghirdetésre kerül,
* a pályázatok benyújtási véghatárideje: 2024. szeptember 30. napja,
* eredmény megállapítás, pályázati döntés: 2024. november 30. napjáig.

A támogatás vissza nem térítendő támogatás formájában kerül biztosításra. Pályázónként 1 db magasnyomású mosó berendezés beszerzése támogatható. A pályázat támogatási intenzitása 100%, legfeljebb 110.000,-Ft pályázónként. A pályázónak vállalnia kell, hogy 3 éven keresztül legalább heti 2 alkalommal elvégzi vagy elvégezteti a társasházi ingatlanhoz kapcsolódó járdaszakasz vizes takarítását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának .../2024. (III.19.) határozata „Magasnyomású mosóberendezés beszerzésének támogatása 2024.” című pályázat kiírása, bonyolítása tárgyában meghozandó döntésről**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. jóváhagyja a jelen határozat mellékletét képező, a társasházak és lakásszövetkezetek részére kiírandó „Magasnyomású mosóberendezés beszerzés támogatása 2024.” című pályázati kiírást és mellékleteit – jelentkezési adatlapot, műszaki ajánlást, támogatási szerződés tervezetet,felhatalmazó levél tervezetet;
2. felkéri a Jegyzőt, hogy gondoskodjék a pályázati felhívás közzétételéről és a pályázat bonyolításával kapcsolatos valamennyi feladat ellátásáról.

**Felelős:** Niedermüller Péter polgármester

**Határidő:** 1.pont tekintetében: 2024. március 19.

2.pont tekintetében: a közzétételre vonatkozóan 2024. március 31., a lebonyolításra vonatkozóan 2024. november 30.

Budapest, 2024. február 29.

**dr. Jávori Péter**

**Városüzemeltetési Iroda vezetője**

A határozati javaslat melléklete:

1. sz. melléklet a pályázati kiírás
2. sz. melléklet pályázati kiírás mellékletei (pályázati adatlap, műszaki ajánlás, a támogatási szerződés tervezet, felhatalmazó levél)