|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2024. március 19 - ei rendes**

**ülésére**

|  |  |
| --- | --- |
| **Tárgy:** | Javaslat a lakóközösségek és önkormányzati intézmények részére történő 2024. évi növényesítési pályázat kiírásáról |

**Készítette:**

Bordás Ágnes

pénzügyi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

**A lakóközösségeknek és az önkormányzati intézményeknek nyújtandó növényesítési támogatásról** szóló 28/2013. (V.31.) önkormányzati rendeletben (a továbbiakban: Rendelet) foglaltak alapján a Városüzemeltetési Bizottság jogosult dönteni a tárgyévi költségvetési rendelet elfogadását követően a költségvetésben meghatározott keretösszegig a pályázati kiírás tartalmáról (pályázat tárgya, pályázók köre, a növényesítés támogatásának mértéke, a pályázat egyéb feltételei, a pályázat benyújtásának feltételei), az elbírálás és megvalósítás szabályairól a rendelet keretei között.

Budapest Főváros VII. kerület Erzsébetváros Önkormányzata 2024. évi költségvetéséről szóló, Budapest Főváros VII. Kerület Erzsébetváros Önkormányzata Képviselő-testületének 6/2024. (II. 21.) önkormányzati rendeletében **8.000.000 forint összegű támogatási keret** áll rendelkezésre növényesítési pályázat céljára.

A Rendelet vonatkozó rendelkezései:

*„1. § (1) Budapest Főváros VII. kerület Erzsébetváros Önkormányzat Képviselő-testülete felhatalmazza a Városüzemeltetési Bizottságot (a továbbiakban: Bizottság) hogy a tárgyévi költségvetési rendelet elfogadását követően, a költségvetésben meghatározott keretösszegig növényesítési pályázatot írjon ki a VII. kerület közigazgatási területén lévő*

*a) társasházak,*

*b) lakásszövetkezetek (a lakásszövetkezetekről szóló 2004. évi CXV. tv.*[*2. §*](https://or.njt.hu/eli/v01/735704/r/2013/28#SZ2.)*(1) bek.),*

*c) önkormányzati lakóépületek kezelője (a), b), c) a továbbiakban együtt: lakóközösségek),továbbá*

*d) a VII. kerületi önkormányzat által fenntartott intézmények részére.”*

*„2. § (1) A pályázati kiírás tartalmát (pályázat tárgyát, pályázók körét, a növényesítés támogatásának mértékét, a pályázat egyéb feltételeit, a pályázat benyújtásának feltételeit), az elbírálás és megvalósítás szabályait ezen rendelet keretei között a Bizottság határozza meg.*

*(2) A beérkezett pályázatok elbírálásának előkészítését Budapest Főváros VII. kerület Erzsébetvárosi Polgármesteri Hivatal végzi.*

*(3) A pályázatokat a Bizottság bírálja el és dönt a pályázat eredményének megállapításáról, a pályázóknak nyújtandó támogatásról.*

*(4) A támogatás mértéke a pályázó által benyújtott és abból a Bizottság által elfogadott pályázati költségvetés legfeljebb 80 %-a lehet, mely nem haladhatja meg az 500. 000 Ft-ot.”*

*„3. § (1) A pályázó által elnyert támogatás a pályázó és az Önkormányzat között létrejött szerződésben és a jelen rendeletben, valamint a pályázati kiírásban és annak mellékletét képező szabályzatban meghatározott feltételek szerint használható fel.*

*(3) A pályázatok benyújtására a pályázati felhívás megjelenését követően a költségvetésben meghatározott keretösszeg kimerüléséig, de legkésőbb október 31. napjáig van lehetőség. A vissza nem térítendő támogatás keretének kimerülése esetén a Polgármesteri Hivatal az Önkormányzat hivatalos honlapján hirdetményt tesz közzé a pályázati felhívás lezárásának pontos idejéről.”*

Mindezek alapján a 2024. évi növényesítési pályázat kiírására teszek javaslatot.

**HATÁROZATI JAVASLAT**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának .../2024. (III.19.) határozata a 2024. évi lakóközösségek és önkormányzati intézmények részére történő növényesítési pályázat kiírásáról**

Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. jóváhagyja a jelen határozat mellékletét képező, lakóközösségek és önkormányzati intézmények részére kiíradó 2024. évi növényesítési pályázat pályázati felhívást és mellékleteit,
2. felkéri a Jegyzőt, hogy gondoskodjék a felhívás és mellékletei közzétételéről.

**Felelős:** Niedermüller Péter polgármester

**Határidő:** 1. pont tekintetében: 2024. március 19.

1. pont tekintetében: 2024. március 31.

Budapest, 2024. február 26.

dr. Jávori Péter

irodavezető

Határozati javaslat melléklete: Pályázati felhívás és melléletei