|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2024. március 19 - ei rendes**

**ülésére**

|  |  |
| --- | --- |
| **Tárgy:** | Javaslat a 2024. évi kapufigyelő rendszer kialakítására vonatkozó pályázat kiírására |

**Készítette:**

Rutkai Noémi

pályázati ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzat Képviselő-testületének Városüzemeltetési Bizottsága a helyi lakóközösségek és önkormányzati intézmények részére biztonsági berendezések létesítéséhez nyújtandó támogatásról szóló 29/2013. (V.31.) önkormányzati rendelet (a továbbiakban: Rendelet) alapján az önkormányzat költségvetésében meghatározott keretösszegig a VII. kerület közigazgatási területén lévő társasházak, lakásszövetkezetek (a lakásszövetkezetekről szóló 2004. évi CXV. tv. 2. § (1) bek.), önkormányzati tulajdonban lévő lakóépületek, háziorvosi rendelők, az önkormányzati intézmények, egyházak részére **kapufigyelő rendszer kialakításának** támogatása érdekében pályázatot írhat ki.

Budapest Főváros VII. kerület Erzsébetváros Önkormányzata 2024. évi költségvetéséről szóló, Budapest Főváros VII. Kerület Erzsébetváros Önkormányzata Képviselő-testületének 6/2024. (II. 21.) önkormányzati rendeletében **2.000.000 forint összegű**  **támogatási keret** áll rendelkezésre **kapufigyelő rendszer kialakításának támogatására.**

A Rendelet vonatkozó rendelkezései:

„*1. §**(1) Budapest Főváros VII. kerület Erzsébetváros Önkormányzatának Képviselő-testülete felhatalmazza a Városüzemeltetési Bizottságot (a továbbiakban: Bizottság) hogy a tárgyévi költségvetési rendelet elfogadását követően, a költségvetésben meghatározott keretösszegig az igények ismeretében az alábbi biztonsági berendezések létesítésének támogatására pályázatot írjon ki:*

1. *kapufigyelő rendszer kialakítására,*

*(2) Pályázatot nyújthatnak be az*[*(1) bekezdés a) pont*](https://or.njt.hu/eli/v01/735704/r/2013/29#SZ1@BE1@POA)*jában meghatározott biztonsági berendezés létesítésének támogatására a VII. kerület közigazgatási területén lévő:*

*a) társasházak,*

*b) lakásszövetkezetek (a lakásszövetkezetekről szóló 2004. évi CXV. tv.*[*2. §*](https://or.njt.hu/eli/v01/735704/r/2013/29#SZ2)*(1) bek.),*

*c) önkormányzati tulajdonban lévő lakóépületek esetében azok kezelője,*

*d) háziorvosi rendelők és önkormányzati intézmények,*

*e) egyházak.*

*(4)****Az***[***(1) bekezdés a)***](https://or.njt.hu/eli/v01/735704/r/2013/29#SZ1@BE1@POA)*és*[***c) pont***](https://or.njt.hu/eli/v01/735704/r/2013/29#SZ1@BE1@POC)***jaiban megjelölt biztonsági berendezések megvalósításához az Önkormányzat pénzben****, az*[*(1) bekezdés b) pont*](https://or.njt.hu/eli/v01/735704/r/2013/29#SZ1@BE1@POB)*jában meghatározott támogatás esetében természetben,* ***vissza nem térítendő támogatást nyújt.”***

*„2.§ (2) A pályázati kiírás tartalmát (pályázat tárgyát, pályázók körét, a támogatás mértékét, formáját, a pályázat egyéb feltételeit, a pályázat benyújtásának feltételeit), az elbírálás és megvalósítás szabályait a Bizottság határozza meg.*

*(3) A beérkezett pályázatok elbírálásának előkészítését Budapest Főváros VII. kerület Erzsébetvárosi Polgármesteri Hivatal végzi.*

*(4) A pályázatokat a Bizottság bírálja el, megállapítja a pályázat eredményét és dönt a pályázóknak nyújtandó támogatásról.*

*(5) A Bizottság által javasolt pénzbeli támogatás összege a pályázó által benyújtott és a Bizottság által elfogadott pályázati költségvetés legfeljebb 50 %-a lehet, azonban*[***1. §***](https://or.njt.hu/eli/v01/735704/r/2013/29#SZ1)***(1) bek. a) pontja esetében a 250.000.-Ft-ot****, a c) pont esetében a 40.000,-Ft-ot* ***nem haladhatja meg****. Az*[*1. § (1) bekezdés b) pont*](https://or.njt.hu/eli/v01/735704/r/2013/29#SZ1@BE1@POB)*jában meghatározott támogatást az Önkormányzat természetben, az e célra létrehozott készlet erejéig, a Bizottság határozata alapján, a pályázatok beérkezési sorrendjében a készülék átadásával, átvételi elismervény ellenében nyújtja. A támogatás lakásonként 7 évente, a lakás szobaszámával megegyező darabszámban igényelhető.”*

*„3. § (1) A pályázó által elnyert pénzbeli támogatás a pályázó és az Önkormányzat között létrejött szerződésben és a jelen rendeletben, valamint a pályázati kiírásban és annak mellékletét képező szabályzatban meghatározott feltételek szerint használható fel.”*

Mindezek alapján a 2024. évi kapufigyelő rendszer kialakításának támogatására vonatkozó pályázat kiírására teszünk javaslatot.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának …/2024.( III. 19.) határozata a 2024. évi kapufigyelő rendszer kialakítására vonatkozó pályázat kiírásáról**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. jóváhagyja a jelen határozat mellékletét képező, kapufigyelő rendszer kialakítására vonatkozó 2024. évi pályázati kiírást és mellékleteit,
2. felkéri a Jegyzőt, hogy gondoskodjon a pályázati kiírás és mellékletei közzétételéről, valamint a pályázati eljárás lebonyolításáról.

**Felelős:** Niedermüller Péter polgármester

**Határidő:** 1. pont tekintetében: 2024. március 19.

2.pont tekintetében: 2024. március 31., 2024. szeptember 30.

Budapest, 2024. március 4.

dr. Jávori Péter

Városüzemeltetési Iroda vezetője

A határozati javaslat melléklete:

A pályázati kiírás és mellékletei