**PÁLYÁZATI KIÍRÁS**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága a /2024. ( III.19. ) döntése alapján pályázatot hirdet

**hevederzár felszerelésének támogatására,**

a Budapest Főváros VII. kerület Erzsébetváros Önkormányzata (a továbbiakban: Önkormányzat) Képviselő-testületének a helyi lakóközösségek és az önkormányzati intézmények részére biztonsági berendezések létesítéséhez nyújtandó támogatásról szóló 29/2013.(V.31.) önkormányzati rendeletében foglaltak szerint az Önkormányzat 2024. évi költségvetésében Otthonvédelmi program címen biztosított forrás terhére.

**Rendelkezésre álló forrás**

A jelen pályázat kiírásakor az Önkormányzat költségvetésében **200.000 Ft,** azaz kettőszázezer forint **támogatási keret áll rendelkezésre** a jelen pályázaton résztvevő nyertes pályázók részére.

**A pályázat célja**

A pályázat célja a kerületben élők biztonságérzetének javítása.

**Pályázók köre**

A VII. kerület közigazgatási területén lévő  lakások természetes személy bérlői, tulajdonosai, amennyiben a lakás még nem rendelkezik hevederzárral.

**A pályázó lakcíme megegyezik a pályázati hely címével! A lakás kizárólag a pályázó és vele együtt élő személyek lakhatására szolgál. A lakcímen lévő cég, székhely, szálláshely kizáró ok.**

**A támogatás formája, mértéke**

A támogatás vissza nem térítendő, mértéke a hevederzár és felszerelése számlaösszegének 50 %-a, de nem haladhatja meg a 40.000 forintot.

Mindennemű többletköltség a pályázót terheli.

**A pályázat benyújtásának módja és helye:**

**elektronikusan:**

*a*[https://epapir.gov.hu](https://epapir.gov.hu/)*(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését az Azonosításra Visszavezetett Dokumentumhitelesítés (AVDH) szolgáltatással.

Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának.

**személyesen vagy postai úton:**

-          **A pályázat benyújtásának módja**: papír alapon egy példányban, zárt borítékban **személyesen** a Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5. ) hivatali időben. Az Ügyfélszolgálatok nyitvatartása megegyezik a hivatali ügyfélfogadással: keddenként 8:00-tól 12:00 óráig, szerdánként 8:00 órától 12:00 óráig majd 13:00 órától 18:00 óráig,  csütörtökönként pedig 13:00 órától 16:00 óráig .

**Postai úton** **postai ajánlott küldeményként** az Önkormányzat címére (1073 Budapest, Erzsébet krt. 6.). **A borítékra kérjük ráírni: „2024. évi hevederzár  pályázat**”. Postai feladás esetén, a borítékon szereplő postai bélyegzőn lévő időpont számít a benyújtás időpontjának.

A pályázat Hivatalban történő benyújtása díjmentes.

**A Pályázat benyújtásának határideje:**

-          a pályázat benyújtási határideje**:** **2024. augusztus 31. napja 24:00 óra**. A benyújtási határidő elmulasztása jogvesztő.

**A  benyújtandó pályázati dokumentumok**:

-      tartalomjegyzék,

-      kitöltött Pályázati Adatlap (a pályázati kiírás 1. sz. melléklete). A pályázati adatlapon jelezni kell, ha a pályázati kiírást megelőző 6 hónapnál nem régebben vásárolt, felszereltetett hevederzárral kívánnak pályázni. Ebben az esetben csatolni szükséges a kapcsolódó számlák 1 db hitelesített másolatát és a kivitelező nyilatkozatát, hogy felszerelte a hevederzárat.

- fotó az ajtó belső oldaláról, ahova a hevederzárat kívánják felszereltetni

- a kialakítandó állapot rajza,

- ha nem a lakás tulajdonosa a pályázó, szükséges a tulajdonos hozzájáruló nyilatkozata.

- nyilatkozat arról, hogy a lakásban nem működik sem cégszékhely, sem vállalkozás

**A pályázati dokumentáció nem elektronikus úton történő benyújtása esetén annak hitelesítéséül a Pályázati adatlap utolsó oldalát alá kell írni, valamint a nyilatkozatokat is szükséges aláírni, illetve aláírattatni.**

**Hiánypótlás**

A beérkezett pályázatok szabályszerűségi, formai és tartalmi felülvizsgálatra kerülnek, melyet a Hivatal Városüzemeltetési Irodája folyamatosan végez. Szükség szerint hiánypótlásra hívja fel a pályázót az alábbiak szerint:

-          A Hivatal Városüzemeltetési Irodája a pályázót a hiánypótlás kézhezvételétől számított**legfeljebb 10 munkanapos hiánypótlási határidő** megjelölésével írásban (tértivevényes levélben, vagy amennyiben releváns hivatali kapun keresztül) hívja fel hiánypótlásra.

-          A pályázat **hiánypótlására egy alkalommal van lehetőség** mind a pályázati adatlap, mind pedig a mellé csatolandó dokumentumok tekintetében.

**A hiánypótlás benyújtásának módja elektronikusan:**

*a*[https://epapir.gov.hu](https://epapir.gov.hu/)*(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését az Azonosításra Visszavezetett Dokumentumhitelesítés (AVDH) szolgáltatással.

Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának.

 **személyesen vagy postai úton:**

-          **-**  **A hiánypótlás benyújtásának módja**: papír alapon egy példányban kell benyújtani, zárt borítékban **személyesen** a Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5. ) hivatali időben. Az Ügyfélszolgálatok nyitvatartása megegyezik a hivatali ügyfélfogadással: keddenként 8:00-tól 12:00 óráig, szerdánként 8:00 órától 12:00 óráig majd 13:00 órától 18:00 óráig,  csütörtökönként pedig 13:00 órától 16:00 óráig .

-          **Postai úton** **postai ajánlott küldeményként** az Önkormányzat címére (1073 Budapest, Erzsébet krt. 6.). **A borítékra kérjük ráírni: „2024. évi hevederzár pályázat hiánypótlás**”. Postai feladás esetén, a borítékon szereplő postai bélyegzőn lévő időpont számít a benyújtás időpontjának. Az át nem vett hiánypótlási felhívás esetén a kézbesítés általános szabályai szerint beáll a kézbesítési vélelem.

**Pályázat elbírálása, döntés**

**A pályázatok döntés-előkészítése, elbírálása folyamatos és a beérkezés sorrendjében történik.**

-          A döntés-előkészítési munkákat a Hivatal Városüzemeltetési Irodája végzi.

-          A pályázatokat Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága bírálja el.

**A pályázat elutasításra kerül, ha**

-   a pályázat benyújtása nem a benyújtásra meghatározott határidőn belül történt,

-   a pályázó nem tartozik a pályázati kiírásban meghatározott lehetséges támogatást igénylői körbe,

- **a pályázati címen lévő lakásban cég, székhely vagy szálláshely van**,

-   a pályázat nem az előírt módon pl. e-mailben került benyújtásra,

-   a hiánypótlás nem, hiányosan vagy késedelmesen történt,

**A pályázatok elbírálásának tervezett határideje: 2024. október 31.**

A kézhez kapott támogató döntés alapján lehet megvásárolni és felszerelni/felszereltetni a hevederzárat. A vásárlást és a felszerelést számlával kell igazolni, a felszerelt állapotról fotót szükséges készíteni, valamint a kivitelező nyilatkozatát csatolni kell a szakszerű felszerelésről.

**A pályázat lebonyolításának módja:**

A Hivatal a döntés meghozatalától számított 15 napon belül írásban (tértivevényes levélben vagy elektronikusan hivatali kapun keresztül) értesíti a pályázókat a pályázat eredményéről.

A pályázattattal kapcsolatos döntések a [www.erzsebetvaros.hu](https://www.erzsebetvaros.hu/) honlapon is közzétételre kerülnek.

A nyertes pályázókkal **támogatási szerződést köt az Önkormányzat.** A szerződésben a nyertesnek nyilatkozni kell:

* a lakás a tulajdona
* ha bérlő, mellékelni kell a tulajdonos hozzájáruló nyilatkozatát
* amennyiben a lakás két bejárattal rendelkezik, nyilatkozni kell, ha két darab hevederzár felszerelésére pályázik
* ha a támogatást folyószámlára kéri: a folyószámla-tulajdonos neve, a számlavezető pénzintézet neve és a folyószámla száma, amelyre a támogatást igényli.
* ha a nyertes pályázó nem rendelkezik folyószámlával: a támogatás összegét a nevére és lakcímére postai úton kéri kézbesíteni.

E nyilatkozatok a támogatási szerződés mellékletét képezik majd.

A pályázóknak a szerződés tervezet megküldésétől, illetve a tervezet elkészültéről szóló értesítés kézhezvételétől számított 30 napos jogvesztő határidő áll rendelkezésére a szerződés tervezet elfogadására, azaz aláírására.

A pályázó az elnyert **pénzbeli** **támogatást** a vele kötött **támogatási szerződésben**, valamint jelen pályázati kiírásban meghatározott feltételek szerint használhatja fel.

A pályázattal történő **elszámolás**, illetve a számlák benyújtásának **határideje** a megkötött támogatási szerződés pályázó részéről történő kézhezvételtől számított 120. nap.

A pályázati **támogatás folyósítására** az elszámolást követően 30 napon belül kerül sor.

A támogatás utólag, a pályázó által bemutatott eredetivel egyező, a Hivatal szakmailag illetékes irodája (továbbiakban: Iroda) által elfogadott számlamásolat és összeg alapján kerül folyósításra. A Hivatal a támogatás folyósítását megelőzően a berendezés megvalósítását (működőképességét) a helyszínen ellenőrizheti. A pályázó a helyszíni ellenőrzést köteles lehetővé tenni.

Amennyiben megállapítást nyer, hogy a pályázó a hatásos védelemre alkalmatlan hevederzárat szereltetett fel, vagy a felszerelés nem szakszerűen történt, a támogatás nem folyósítható.

Amennyiben a pályázat nyertese a számlák és a kivitelezés szakszerűségének igazolására nem képes a támogatási szerződésben meghatározott határidőben, a határidő lejártát megelőzően írásban   **kezdeményezheti a határidő legfeljebb 60 nappal történő meghosszabbítását**.**E kérelem benyújtásának módja:**

* **postai úton** **postai ajánlott küldeményként** feladni az Önkormányzat címére (1073 Budapest, Erzsébet krt. 6.) egy példányban. A borítékra kérjük ráírni: **„2024. évi hevederzár pályázat elszámolási határidő meghosszabbítása iránti kérelem”.**

Postai feladás esetén, a borítékon szereplő postai bélyegzőn lévő időpont számít a benyújtás időpontjának.

* **elektronikusan:**

*a*[https://epapir.gov.hu](https://epapir.gov.hu/)*(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését az Azonosításra Visszavezetett Dokumentumhitelesítés (AVDH) szolgáltatással.

Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának. Vagy

* **személyesen:**

papír alapon, zárt borítékban a Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5. ) hivatali időben.  Az Ügyfélszolgálatok nyitvatartása megegyezik a hivatali ügyfélfogadással. Keddenként 8:00-tól 12:00 óráig, szerdánként 8:00 órától 12:00 óráig majd 13:00 órától 18:00 óráig,  csütörtökönként pedig 13:00 órától 16:00 óráig.

-          A kérelemről a Városüzemeltetési Bizottság dönt.

-          Amennyiben a nyertes pályázó nem tartja be a támogatási szerződésben meghatározott elszámolási határidőt, jogosultsága a támogatásra a szerződésszegés miatt megszűnik.

**A Pályázati kiírás és mellékletei (1. sz. melléklet a pályázati adatlap) az alábbi módokon szerezhetőek be:**

Letölthetőek az Önkormányzat honlapjáról ([www.erzsebetvaros.hu](https://www.erzsebetvaros.hu/)), vagy átvehetőek Budapest Főváros VII. Kerület Erzsébetvárosi Polgármesteri Hivatal (a továbbiakban: Hivatal) Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5.). Az Ügyfélszolgálatok nyitva tartása megegyezik a hivatali ügyfélfogadással. Keddenként 8:00-tól 12:00 óráig, szerdánként 8:00 órától 12:00 óráig majd 13:00 órától 18:00 óráig,  csütörtökönként pedig 13:00 órától 16:00 óráig.

A pályázati dokumentáció díjmentes.

[Mellékletek](https://www.erzsebetvaros.hu/uploads/files/php3tDCWT-1678782227-HEVEDERZ%C3%81R%20P%C3%81LY%C3%81ZATi%20KI%C3%8DR%C3%81S%20MELL%C3%89KLETEI,%20ADATLAP%20%C3%89S%20EGY%C3%89B%20MELL%C3%89KLETEK%20honlapra.DOCX)

A pályázati kiírásban nem szabályozott kérdésekben a helyi lakóközösségek és az önkormányzati intézmények részére biztonsági berendezések létesítéséhez nyújtott támogatásról szóló 29/2013. (V.31.) önkormányzati rendeletben foglaltak irányadók. A rendelet az Önkormányzat honlapján ([www.erzsebetvaros.hu](https://www.erzsebetvaros.hu/)) megtekinthető és letölthető.

A pályázattal kapcsolatban további felvilágosítást ad hivatali munkaidőben a Hivatal Városüzemeltetési Irodájának munkatársa Rutkai Noémi a +36-1-462-3222-es telefonszámon, vagy kérdéseiket elküldhetik a [varosuzemeltetes@erzsebetvaros.hu](mailto:varosuzemeltetes@erzsebetvaros.hu) e-mail címre.

A pályázaton részt vevő hozzájárulását adja, hogy a pályázati eljárás során rögzített személyes adatait az Európai Parlament és a Tanács 2016/679 számú rendeletének (a továbbiakban: GDPR) valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseit betartva, a pályázatot kiíró, valamint a támogatási döntést előkészítő- és a támogatási döntést meghozó szerv a pályázattal, a pályázati eljárással és a támogatási döntéssel összefüggésben kezelje.

A pályázó tudomásul veszi, hogy az Infotv. 1. számú melléklete alapján a pályázatok alapvető adatai és a pályázatok eredménye az Önkormányzat hivatalos honlapján ([www.erzsebetvaros.hu](https://www.erzsebetvaros.hu/)) nyilvánosságra kerülnek.

Nyertes pályázó tudomásul veszi az Infotv. azon rendelkezését, mely szerint az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni.

Budapest, 2024….

Sáli Annamária

bizottsági elnök