|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2024. március 19 - ei rendes**

**ülésére**

|  |  |
| --- | --- |
| **Tárgy:** | Javaslat a 2024. évi hevederzár pályázat kiírására |

**Készítette:**

Rutkai Noémi

pályázati ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága a helyi lakóközösségek és önkormányzati intézmények részére biztonsági berendezések létesítéséhez nyújtandó támogatásról szóló 29/2013. (V.31.) önkormányzati rendelet (a továbbiakban: Rendelet) alapján az önkormányzat költségvetésében meghatározott keretösszegig a helyi lakóközösségek és az önkormányzati intézmények részére biztonsági berendezéssel történő ellátásuk támogatása érdekében pályázatot írhat ki.

**Budapest Főváros VII. Kerület Erzsébetváros Önkormányzata** **2024. évi költségvetéséről** szóló, **Budapest Főváros VII. Kerület Erzsébetváros Önkormányzata Képviselő-testületének 6/2024. (II. 21.) önkormányzati rendeletében** **200.000 forint összegű** **támogatási keret** áll rendelkezésre hevederzár felszerelésének támogatására.

A Rendelet vonatkozó rendelkezései az alábbiak:

*1.* *§(1) Budapest Főváros VII. kerület Erzsébetváros Önkormányzatának Képviselő-testülete felhatalmazza a Városüzemeltetési Bizottságot (a továbbiakban: Bizottság) hogy a tárgyévi költségvetési rendelet elfogadását követően, a költségvetésben meghatározott keretösszegig az igények ismeretében az alábbi biztonsági berendezések létesítésének támogatására pályázatot írjon ki:*

*c) hevederzár felszerelésére.*

*(3) Az*[*(1) bekezdés b) pont*](https://or.njt.hu/eli/v01/735704/r/2013/29#SZ1@BE1@POB)*jában megjelölt biztonsági berendezés létesítésének támogatására pályázatot nyújthatnak be VII. kerület közigazgatási területén lévő lakások természetes személy bérlői, tulajdonosai, valamint a háziorvosi rendelők és a VII. kerület fenntartásában lévő önkormányzati intézmények.* ***Az***[***(1) bekezdés c) pont***](https://or.njt.hu/eli/v01/735704/r/2013/29#SZ1@BE1@POC)***jában megjelölt biztonsági berendezés létesítésének támogatására csak a VII. kerület közigazgatási területén lévő lakások természetes személy bérlői, tulajdonosai, pályázhatnak, amennyiben igazolják, hogy életvitelszerűen a lakásban élnek.***

***(4) Az***[***(1) bekezdés a)***](https://or.njt.hu/eli/v01/735704/r/2013/29#SZ1@BE1@POA)***és***[***c) pont***](https://or.njt.hu/eli/v01/735704/r/2013/29#SZ1@BE1@POC)***jaiban megjelölt biztonsági berendezések megvalósításához az Önkormányzat pénzben****, az*[*(1) bekezdés b) pont*](https://or.njt.hu/eli/v01/735704/r/2013/29#SZ1@BE1@POB)*jában meghatározott támogatás esetében természetben,* ***vissza nem térítendő támogatást nyújt.***

*2. § (2) A pályázati kiírás tartalmát (pályázat tárgyát, pályázók körét, a támogatás mértékét, formáját, a pályázat egyéb feltételeit, a pályázat benyújtásának feltételeit), az elbírálás és megvalósítás szabályait a Bizottság határozza meg.*

*(3) A beérkezett pályázatok elbírálásának előkészítését Budapest Főváros VII. kerület Erzsébetvárosi Polgármesteri Hivatal végzi.*

*(4)A pályázatokat a Bizottság bírálja el, megállapítja a pályázat eredményét és dönt a pályázóknak nyújtandó támogatásról.*

*(5)****A Bizottság által javasolt pénzbeli támogatás összege a pályázó által benyújtott és a Bizottság által elfogadott pályázati költségvetés legfeljebb 50 %-a lehet, azonban***[*1. §*](https://or.njt.hu/eli/v01/735704/r/2013/29#SZ1)*(1) bek. a) pontja esetében a 250.000.-Ft-ot,* ***a c) pont esetében a 40.000,-Ft-ot nem haladhatja meg.*** *Az*[*1. § (1) bekezdés b) pont*](https://or.njt.hu/eli/v01/735704/r/2013/29#SZ1@BE1@POB)*jában meghatározott támogatást az Önkormányzat természetben, az e célra létrehozott készlet erejéig, a Bizottság határozata alapján, a pályázatok beérkezési sorrendjében a készülék átadásával, átvételi elismervény ellenében nyújtja. A támogatás lakásonként 7 évente, a lakás szobaszámával megegyező darabszámban igényelhető.*

Mindezek alapján a 2024. évi hevederzár felszerelésének támogatására vonatkozó pályázat kiírására teszek javaslatot.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának …/2024. (III. 19.) határozata a 2024. évi hevederzár felszerelésének támogatására vonatkozó pályázat kiírásáról**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. jóváhagyja a jelen határozat mellékletét képező, hevederzár kialakítására vonatkozó 2024. évi pályázati kiírást és mellékleteit,
2. felkéri a Polgármestert, hogy gondoskodjék a pályázati kiírás és mellékletei közzétételéről, valamint a pályázati eljárás lebonyolításáról.

**Felelős:** Niedermüller Péter polgármester

**Határidő:** 1. pont tekintetében: 2024. március 19.

2.pont tekintetében: 2024. március 31., 2024. október 31.

Budapest, 2024. február 29.

dr. Jávori Péter

irodavezető

A határozati javaslat melléklete: A pályázati kiírás és mellékletei